یاشیل باغین اؤلولری آدلی رومان، محمدرضا بایرامی‌نین آذربایجان تاریخینه یازدیغی اؤنملی اثردیر. بو رومان، ایراندا موختلیف داورانیشلارلا قارشیلاندی. کیمی‌سی اؤیدو و کیمی‌سی تنقید ائتدی. نهایتا رومان بیر سوره توقیف اولدو، و بیر بالاجا ده‌ییشمه‌لردن سونرا، یئنی‌دن یاییملاندی. یاشیل باغین اؤلولری، ایران سینیرلارینی کئچدی و بو رومانین روسجا چئویریسی چوخ ماراقلار قازاندی. رومانین روسجا چئویریسی آردیندان، بایرامی روسیه‌یه گئتدی و مسکو شهرینده اثرینه گؤره قورولان توپلانتی‌لاردا چیخیش ائتدی.